kung ang araw ay parisukat sana ng sumilang at ang mga kristo ay mga nakapantalon, ay hindi marahil makabakla kay quiroga na di gaya noon: inari niyang liampo marahil ang araw at ang mga santong larawan ay mga manglalaro ng chapdiqui na nangahubaran; ngunit ang hindi pagsipot ng mga prayle na nataon pa naman sa pagtanggap niya ng mga bagong bagay! sa bilin ng isang provincial na kaibigan niya, ay ipinagbawal ni quiroga sa kaniyang mga bahay na pinaglalaruan ng liampo at chapdiki ang pagpasok ng sino mang indio na hindi dating kilala; ang magiging konsul ng insik ay nangangambang baka nakawin ang salaping ipinatatalo roon ng mga mahihirap. matapos na maihanda ang kaniyang tindahan na mangyayaring biglang ilapat ang mga pinto sa isang sandali, ay napaabay sa isang bantay na veterana sa maikling pag itan ng bahay ni simoun sa kaniyang bahay.